Zita rekuti Jumbe rinowanikwa munyika yeZimbabwe. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. Izwi rokuti njumbe kana majumbe (headman of village - traditional) rinotaurwa mururimi rweMakonde. Izwi rokuti ujumbe (Headship) rinotaurwa mururimi rweSwahili. VaGiryama vanoti udzumbe (royalty). VaShambala vanoti uzumbe (n. kingdom, dominion) vachireva humambo. VaZigula vanoti uzumbe (leadership, kingdom, chiefdom, reign) kureva hushe.